Bok Ivan dra oplaas Bulle se nr.9-trui | Netwerk24
Bok Ivan dra oplaas Bulle se nr.9-trui
Deur Cobus Claassen 12 September 2018 13:28
Ivan van Zyl in aksie in die Blou Bulle se Curriebeker-stryd teen die Leeus. Foto: Gallo Images
Die Springbok-skrumskakel Ivan van Zyl kry Vrydagaand op Loftus Versfeld sy eerste kans in die Blou Bulle se beginspan wanneer hulle in die Curriebeker-kompetisie teen die Pumas te staan kom.
Van Zyl het die laaste paar wedstryde op die plaasvervangerbank gesit, met André Warner wat voorkeur gekry het.
Hanro Liebenberg, die Bulle se kaptein, wat Saterdag se kragmeting met Griekwas weens griep misgeloop het, is weer op die been en voer weer die span aan. Hy vervang Jano Venter in die beginspan.
JT Jackson maak in die middelveld plek vir Johnny Kotze en Dayan van der Westhuizen is die nuwe vaskopstut in die beseerde Trevor Nyakane (harsingskudding) se plek.
* Blou Bulle: Divan Rossouw, Jade Stighling, Johnny Kotze, Franco Naudé, Duncan Matthews, Manie Libbok, Ivan van Zyl, Hanro Liebenberg (k), Nic de Jager, Ruan Steenkamp, Eli Snyman, Hendré Stassen, Dayan van der Westhuizen, Jaco Visagie, Matthys Basson. PLAASVERVANGERS: Edgar Marutlulle, Conraad van Vuuren, Ruan Nortjé, Jano Venter, André Warner, Tinus de Beer, Dylan Sage.
Meer oor: Ivan Van Zyl | Bulle | Curriebeker